The Entail; or, The Lairds of Grippy
I used to hide the sma' presents of siller I got frae my frien's, even when Maudge Dobbie, the auld kind creature that brought me up, could na earn a sufficiency for our scrimpit meals; I did na gang near her when I kent she was in poortith and bedrid, for fear my heart would relent, and gar me gie her something out o' the gathering I was making for the redemption o' this vile yird that is mair grateful than me, for it repays with its fruits the care o' the tiller.